अंतरराज्यीय गैंगस्टर हथियार सहित पकड़ा
कामांपुलिस ने कामां-पहाड़ी मार्ग पर नाकाबंदी के दौरान बड़ी कार्रवाई करते हुए अंतरराज्यीय गैंगस्टर को गिरफ्तार किया है, जिसके कब्जे से लूटी हुई कार, कट्टा, कारतूस बरामद किया है। गैंगस्टर ने पूछताछ में लूट, डकैती, राहजनी, वाहन चोरी की पांच वारदात करना कबूल किया है।
पुलिस के अनुसार कामां-पहाड़ी रोड़ स्थित देवीगेट चौराहे पर नाकाबंदी के दौरान पहाड़ी की ओर जा रही एक कार दिखाई दी, जिसे रोककर तलाशी के लिए रोकना चाहा। इस पर कार में सवार व्यक्ति ने पुलिसकर्मियों को टक्कर मारकर भागने का प्रयास किया। पुलिस ने पीछा कर उसे दबोच लिया। दबोचे गए कार सवार ने अपना नाम करतार पुत्र इंदर गुर्जर निवासी जटवारी शेरगढ़ मथुरा बताया। शेष| पेज 21
अंतरराज्यीय गैंगस्टर...
पुलिसने उसके कब्जे से 315 वोर का अवैध कट्टा दो जिन्दा कारतूस भिवाड़ी से लूटी हुई बैगनार कार बरामद की है, जिसे उसने 17 दिसम्बर को भिवाड़ी से मेरठ निवासी सुरेन्द्र शर्मा की कट्टा दिखाकर लूटना बताया। सुरेंद्र भिवाड़ी की ही ट्रेवल्स कम्पनी में कार्य करता है। पुलिस ने गिरफ्तार आरोपी को न्यायालय में पेश कर 2 जनवरी तक का पुलिस रिमांड लिया है। रिमांड के दौरान आरोपी से अभी और भी वारदातें खुलने की संभावना है।
कामां. पुलिस की गिरफ्त में आरोपी।
यूपी का है गैंगस्टर
उपनिरीक्षक राममिलन ने बताया कि गिरफ्तार आरोपी करतार गुर्जर उत्तर प्रदेश का गैंगस्टर है। जिस पर लूट, डकैती, राहजनी, वाहन चोरी के करीब पांच मामले दर्ज हैं। इसके अलावा उसने पूछताछ में दो वर्ष पूर्व नगर कस्बे से बोलेरो गाड़ी लूटना बताया है। पूछताछ में उसने अपने एक अन्य साथी विजय निवासी पान्होरी डीग का नाम भी उजागर किया है।
hin_Deva hin_Deva hin_Deva hne_Deva hin_Deva bho_Deva bho_Deva hin_Deva